**Павлодар қаласы №37 жалпы білім беру мектебі**

**Тіл дамыту.**

**Бастауыш сыныпқа арналған арнайы тіл дамыту бағдарламасы және бағдарламаға бейімделген материалдар.**

**Құрастырған:** Павлодар №37 жалпы орта мектеп

**Бастауыш сынып мұғалімі:** К.Г.Смагулова.

**2016-2017 жыл.**

**Түсінік хат.**

 «Тіл дамыту» курсы – гуманитарлық сипатта білім біліктілікті тіл арқылы жүзеге асыруға, әрбір адам өміріне аса қажет коммунитивтік жағдайда еркін араласуға көмектеседі. «Тіл дамыту» курсының басқа курстан айырмашылығы білімді қолдану меңгерумен тығыз байланысты болса, ал риторика курсында біліктілік қатар жүреді. Біліктілік пен қалыптастру практика жүзінде іске асады. Практика неғұрлым көп өтелсе, соғұрлым біліктілік пен қалыптасу сапалы болады.

Сондықтан бұл курстың ерекше міндеті – әрбір оқушы сабақ үстінде көп сөйлеп, өз ойын, тілін жаттықтыру керек.

Сөз – тіл – сөйлеу – негізгі халық мәдениеті.

Егер оқушының сөйлеу қабілеті төмен, тіл байлығы жетілмесе ол қауіп туғызады, тіпті ойлау қабілетін де төмендетеді.

 Сөз бен ой бір-бірімен тығыз байланысты.

 Ежелгі грек халқы тек айтпаған: «Кім сөйлеу білмесе, ол ойлауда білмейді».

 «Тіл дамыту» курсының негізгі мақсаты мен міндеті – оқушыларды түрлі коммуникативті жағдайда емін-еркін оңай араласуға үйрену.

 Бастауыш сыныпта баланың дұрыс оқуы мен дұрыс сөйлеуіне, ой өрісінің жан-жақты дамуына тікелей әсер беруге алғаш сауаттандырып, жас жеткіншектерді әсемдікке, әдемілікке, ойлылыққа, асқақ адамгершілікке тәрбиелеуде көркем шығарманы өз дәрежесінде оқытудың мәні өлшеусіз.

Бастауыш сынып оқушылары көркем шығарманы мәнеріне келтіріп, әсерлі оқу үшін автордың шырайлы тіліне, риторикалық сөз саптау мәнеріне риза болу үшін алдымен анатомиялық мүшелерінің қызметін, соның ішінде дыбыстау мүшелернің қызметін жетік біліп, әрбір тіл дыбысы қалай жасалады? Қалай естілді? Қалай оқылады? – дегенге баса назар аударып жаттығу.

1-сыныпта «Тіл дамыту» курсы бойынша оқу жоспарында барлығы 34 сағат, аптасына 1 сағат бөлінген. «Тіл дамыту» курсы бойынша оқыту төрт кезеңге бөлінеді:

* Сөйлеу техникасы – 8 сағат;
* Сөйлеу мәдениети – 8 сағат;
* Логика (практикалық жұмыс) – 8 сағат;
* Тіл ұстарту (қорытынды) – 10 сағат:

 Мазмұны: 1-сыныпта әртүрлі коммуникативті жағдайда емін-еркін араласу, риторика курсының мағынасынан түсінік алу, «өнер алды – қызыл тіл» арқылы адамдардың бір-бірімен қарым-қатынасы жайлы, қарым-қатынас түрлері туралы, сонымен қатар тіл мәдениеті, сөйлеу этикеті жайлы, тіл ұстарту (ауызша, жазбаша тіл мәдениетін дамыту), неологизмдер қарастырылған. Халық ауыз әдебиетиндегі персонаждармен сабақ барысы берілген.

 «Тіл дамыту» курсынан 1-сынып бойынша күн тізбелік жоспары: 34 сағат, аптасына 1 сағат.

**I.Сөйлеу техникасы – 8 сағат.**

*1-сабақ.* **«Күз кереметі».**

*Тақырыбы:* **Сөйлеу техникасы туралы ұғым.**

1. Оқушылармен танысу.
2. Кітап оқу туралы, риторика туралы ұғым беру.
3. Мәнерлеп оқуға даярлау (диафрагманың қозғалысын бақылау) жаттығу жұмыстары.
4. Дыбыстау мүшелерінің қызметі (әрбір тіл дыбысы қалай жасалады, қалай естіледі, қалай оқылады?).
5. Сөйлеу техникасын жете меңгеру, дұрыс сөйлеуіне ерекше назар аудару (тіл дыбыстарын аяқтау, ашық айтуға үйрету).

Сөйлеу техникасына мыналар жатады : тыныс алу (ауаны ішіне жұту, сыртқа шығару), дауыс дикциясы.

1. Бақылау жаттығулары: өзі білетін өлеңді дауыстап оқып, тыныс алу ережесін қолдану, өзіне-өзі бақылау жасау.

*2-сабақ:* **«Амансың ба Саққұлақ!»**

*Тақырыбы:* **Ерікті дем алуды қалыптастыру.**

1. Туған халқымыздың мәдениетін игеруге, ана тілін жетік білуге құштарлығын арттыру. (Балалар фольклорының жанры).
2. Жаңылтпаш дегеніміз не ?
3. Ерікті дем алуды қалыптастыру, үнемі жаттығулар комплексін жасап үйрену (жаттығулар).
4. Сөздің қорын нығайту, жаңылтпаштар оқып жаттығу, дұрыс дем алу.

*3-сабақ:* **«Қожанасырдың қойыртпағы».**

*Тақырыбы:* **Тіл дыбыстарының артикуляциясы.**

1. Тіл дыбысының анық, таза айтуға қалыптастыру (тіл дыбыстарының артикуляциясын (жасалуын) дұрыс меңгеріп дыбыстату, әр бір тіл дыбысын анық айтуға жаттықтыру).
2. Тыныс алу ережесін сақтап тіл дыбыстарының ерекшелігін тексеріп оқу.
3. Тіл дыбыстарын дұрыс айту дағдысын қалыптастыру үшін жаттығу жұмыстары:
* Жаңылтпаш
* Тақпақ
* Жұмбақ айту

*4-сабақ:* **Бүгін қонақта «Тау соғар».**

*Тақырыбы:* **Дауыс күшейткіштердің қызметі.**

1. Дауыс күшейткіштерінің қызметі мен дауыс шымылдығының ауруға ұшырамауы.
2. Түрлі жанрға дауыс қоя білу (жаттығу жұмыстары).
3. Өз дауысыңды икемде (бақыла).
4. Жаттығулар (маңқа, мыңқылдап сөйлеу, дауыстың қарлығуы неліктен?). Мәнін, ертегі, өлең оқу.

*5-сабақ.*

*Тақырыбы:* **Дауыс қарқыны**

1. Дауыс қарқыны деген не ?
2. Дауысты тақырып мазмұнына қарай құбылту, сауаттылықты білдіреді.
3. Дауыс қарқыны рташа, жай, тез оқу.
4. Жаттығу жұмыстары «Әже мен немере», «Ақ сандық, көк сандық».

*6-сабақ.*

*Тақырыбы:* **Дауысты құбылту.**

1. Дауысқа ешқандай күш түсірмей-ақ жұмсақ, жылы леппен, көңілді оқу.
2. Өлең оқығандағы дауыс құйылысы мен сазы, бояу – нақышы.
3. Тауысты тақырып мазмұнына сай құбылту.
4. Жаттығулар (дауыс құбылысы, сазына, бояу нақышына келтіре, өз дауысыңды бақылау үшін өлең оқы, мысал өлең оқу).

«Үш жалқау» мәтін. «Туған өлкем» Ө.Тұрманжанов. («Ақ сандық, көк сандық», мәнерлеп оқу).

*7-сабақ.*

*Тақырыбы:* **Дауыс ырғағы (интонация).**

1. Дауыс ырғағы деген не?
2. Дауыс ырғағын сөйлеудің мағыналы болуы.
3. Көңіл күй мен ішкі сезімін, жан дүниесін тыңдаушыға алуан дауыс реңі арқылы жеткізу (жаттығу жұмысы).
4. Ойын «Дауысынан таны». Дауыс сазына келтіріп мағыналық екпін қойылып оқылатын тіркестерді табу.

«Суайт бала мен қарт». («Ақ сандық, көк сандық»).

*8-сабақ.*

*Тақырыбы:* **Өткенді бекіту. Қорытынды.**

*Конкурс:* **Жаңылтпашты жаңылмай айт.**

1. Оқуда, сөйлеуде сөйлеу техникасын қолдану, бекіту.

Дұрыс тыныс алу, дауыс дикциясын дұрыс қолдану.

1. Қазақ тіліне деген құштарлықты арттыру.

**II.Сөйлеу мәдениеті – 8 сағат.**

*1-сабақ.*

*Тақырыбы:* **Сөйлеу не үшін қажет?**

1. Тіл – қатынас құралы.
2. Сөйлеу (элементі):

Дыбыс, сөз, мәтін.

1. Берілген сөздерден сөйлем құру. Жаттығу жұмыстары. Буын, сөз, сөйлем, тірек сызбаларымен жұмыс.

*2-сабақ.*

*Тақырыбы:* **Сөйлеу түрлері.**

1. Сөйлеу түрлері (ауызша, жазбаша). Тіл ұстарту.
2. Мимика, қимыл көрсету арқылы сөйлеу.
3. «Мен нені армандаймын» ойын мимика арқылы көрсету.

*3-сабақ:* **«Өнер алды – қызыл тіл».**

*Тақырыбы:* **Туыстас тілдер.**

1. Дүниежүзі – тілі. ІӘр тілдің сөздіктері (аударма).
2. Қазақ тілі – түркі тілдер тобына кіреді. (ноғай, қарақалпақ, қарашай-балқар, қырғыз, татар, башқұрт, құмық).
3. Ана тілін шұбарлап, бөгде тілдің сөздерімен араластырып, құтын қашырып сөйлеудің мәдениетсіздік екенін аңғарту. Тіл тазалығын сақтап сөйлеуге тәрбиелеу.
4. Т.Ахтанов. «Кейбіреулердің әңгімелесуі».

Гүлжан «Ылғы жұпылы киінуші еді. Теперь настоящий шик. Мама, осы жарасады.»

*4-сабақ:* **«Сөздіктер қаласы».**

*Тақырыбы:* **Сөздіктер туралы мағлұмат.**

1. *Сөздіктер туралы жалпы мағлұмат. Сөздіктер түрлері: орфографиялық сөздік, түсіндірме сөздік, аударма сөздік.*
2. *Түсіндірме сөздік, көп мағыналы сөздер.*
3. *Жұмбақ сөзҮ күту, жазу т.б.*
4. *Жаттығу жұмыстары. Біздің есіміміз нені аңғартады. (Айгүл, Мұрат т.б.).*

*5-сабақ:* **«Жаңа ұғым фабрикасы».**

*Тақырыбы:* **Неологизмдер.**

1. Неологизмдер. Жаңа сөздер қалай жасалады.
2. Шет тіл – аударма сөздігі.
3. Тілде жаңа ұғымды атау үшін жасалған жаңа сөздер. Жаңа сөздер құрамыз.
4. Тіл тазалығын сақтап сөйлеуге тәрбиелеу.

«Басқа тілдің бәрін біл, оз тіліңді құрметте».

*6-сабақ:* **«Тіл қылыштан өткір».**

*Тақырыбы:* **Көркем сөз өнері.**

1. Халықтың ауызша жасалған көркем сөз өнері.
2. Балалар фольклорының жанры (мақал-мәтел, жаңылтпаштар, жұмбақтар, мазақтау, қаламақ).
3. Шешендік сөздер, мақал-мәтелді орынды пайдалану.

«Тоқсан ауыз сөздің, тобықтай түйінін білдіреді.»

1. Жаттығулар. Сұрақ-жауап, әңгіме, диспут құру.

Ойын «Мақал-мәтел», шешендік сөздің мағынасын шеш.

*7-сабақ.*

*Тақырыбы:* **Қызықты тіркестер.**

1. *Фразеологиялық синонимдер.*
2. *Фразеологиялық антонимдер.*
3. *Тұрақты сөз тіркесін пайдалану.*
4. *Ойын «Орынды пайдалану».*

*8-сабақ:* **«Қарашаш әже қонақта».**

*Тақырыбы:* **Асыл сөз мәңгі жасайды.**

1. Синтаксис сөз тіркесін, сөйлем түрлерін, сөйлем мүшесін зерттейді.
2. Сөйлем: жай сөйлем, жалаң сөйлем, құрмалас сөйлем.
3. Ойын «Кім жарысқысы келеді?» Құрамы әр түрлі болып келген жай сөйлемдерді тез құруға төселдіру.

(«Қызықты грамматика»).

**III.Логика – 8 сағат.**

*1-сабақ.*

*Тақырыбы:* **Әңгіме, шығарма қалай туындайды?**

1. Қазақ тілін дұрыс игеру, әңгіме, шығарма қалай туындайды?
2. Сызба арқылы, суреттер арқылы сөйлеу, әңгіме құру.
3. Нақты, ойын тиянақты жеткізу, баулу. Көріп білгенін, оқығанын нақты жеткізуге, әңгімелеуге бейімдеу.
4. Жаттығу: Орын ауысып келген сөйлемнен әңгіме құру.

*2,3-сабақ.*

*Тақырыбы:* **Әсерлеу (аллегория).**

1. Шебер, әсерлі сөйлеуге баулу. Синоним, антоним сөздерді еске түсіру, қолдану.
2. Мәнерлеп, ойды анық, дәл жеткізуге, тілдік құралдарды дұрыс, шебер пайдалануға, ойының шашыраңқы болмауына баулу.
3. Аллегория (әсерлеу).
4. Жаттығу. Мысал өлеңдер оқу, әсерлеуді табу.

Абай өлеңдерін оқу.

*4-сабақ.*

*Тақырыбы:* **Композиция.**

1. «Мысық пен тшқан» - композициясы.
2. Композиция дегеніміз не?
3. Ертегіні өз ойыңша аяқта.
4. Қиялын (фантазиясын) дамыту.
5. Жаттығу. «Қасқыр мен кірпі», «Түлкі мен тырна» ертегі желісі бойынша суретін салу.

*5-сабақ.*

*Тақырыбы:* **Өлең оқу, талдау.**

1. Өлең шығармасының желісі (өткен сабақты бекіту).
2. Төрт тармақтан тұратын өлең ойластыру.
3. Жаттығу жұмысы: дауыс сазына келтіріп, мағынылық екпін қойылып оқылатын тіркестерді табу.

«Дала» І.Жансүгіров. (Мәнерлеп оқу).

1. Өлең талдау.

*6-сабақ.*

*Тақырыбы:* **Ерте, ерте, ертеде...**

1. Сурет бойынша фантастикалық уақиға ойластыру, құрастыру.
2. Қиял-ғажайып ертегі құру. Қиялын дамыту.
3. Досыңды тыңдай біл. Басқаның ойын тындай білуге тәрбиелеу.

*7-сабақ*

*Тақырыбы:* **Ұйқасын тап.**

1. Мәнерлеп оқу.
2. Өлеңді талдай білу. (Абай өлеңдерін талдау).
3. Нормалы дауыс ырғағын меңгеру.
4. Ұйқасын табу. «Бала араның жыры». (М.Әлімбаев.).

Жаттығу жұмысы. С.Жиенбаев. «Көктем». Мәнерлеп оқу.

1. Төрт тармақтан тұратын өлең құру. Ұйқасын келтіру.

*8-сабақ.*

*Тақырыбы:* **Қортындылау.**

1. Өлең оқу, талдау, дауыс сазына келтіріп, икемдеу мәнерлеп оқу, ұйқасын табу.
2. Фантастикалық әңгіме, уақиға, ертегі әңгімелеу.

Дауысты құбылту.

1. Әсерлеп, ойын дәл нақты жеткізу.

**IV.Тіл ұстарту – 10 сағат.**

1. Көрме ұйымдастыру. Фантастикалық ертегілергесурет салу.

*Конкурс:*

1. Жазбаша – 3 сағат.

Шығарма, әңгіме, өлең, ертегі құру.

1. Ауызша.

а) Мәнерлеп оқу. Оқу техникасын пайдаланып өлең оқу.

ә) Әңгімелеу. Ойын тиянақты жеткізу.

 а) қысқартып әңгімелеу.

 ә) қосып әңгімелеу

 4. Қортындылау.

 Мадақтаулар. Риторикадан алған білімдерін бекіту.

**Мазмұны.**

I.Сөйлеу техникасы.

1. Кіріспе. Сөйлеу техникасы туралы ұғым.

2. Ерікті дем алуды қалыптастыру.

3. Тіл дыбыс артикуляциясы.

4. Дауыс күшейткіштердің қызметі.

5. Дауыс қарқыны.

6. Дауыс құбылту.

7. Дауыс ырғағы (интонация)

8. Қортынды.

II. Сөйлеу мәдениеті.

1. Сөйлеу не үшін қажет.

2. Сөйлеу түрлері.

3. Туыстас тілдер.

4. Сөздіктер туралы мағлұмат.

5. Неологизмдер.

6. Көркем сөз өнері.

7. Қызықты тіркестер.

8. Асыл сөз мәңгі жасайды.

III.Логика.

1. Әңгіме, шығарма қалай туындайды?

2,3. Әсерлеу (аллегория).

4. Композиция.

 5. Өлең оқу, талдау.

6. Ерте, ерте, ертеде...

7. Ұйқасын тап.

8. Қортындылау.

IV.Тіл ұстарту. Тіл мәдениеті. Қортынды.

1. Көрме ұйымдастыру.

2. Конкурс.

3. Қортынды.

**Пайдаланылған әдебиеттер:**

1. Жендербаева «Мәнерлеп оқу».
2. А.Ишмухамедов «Қызықты грамматика».
3. Ладыженская «Балалар риторикасы».
4. Ш.Ыбыраев «Ақ сандық, көк сандық».